# Vedlegg 09 - Offentlig innsyn i tilbud

Allmennheten har rett til innsyn i tilbud og protokoll etter at valg av leverandør er gjort, se lov 19. mai 2006 nr. 16 om rett til innsyn i dokument i offentlig virksomhet (offentleglova) § 23 tredje ledd, jf. forskrift av 7. april 2006 nr. 402 om offentlige anskaffelser (FOA) § 3-5. For å kunne gjøre unntak fra hovedregelen om innsyn, så må det foreligge en særskilt hjemmel for det. Taushetsbelagte opplysninger er unntatt fra innsynsretten jf. offentleglova § 13, jf. lov av 10. februar 1967 om forhandlingsmåten i forvaltningssaker (forvaltningsloven) § 13 første ledd nr. 2. Bestemmelsen gir kun rett til å unnta opplysninger om: «*tekniske innretninger og fremgangsmåter samt drifts- eller forretningsforhold som det vil være av konkurransemessig betydning å hemmeligholde av hensyn til den som opplysningen angår*». Hver enkelt opplysning som sladdes i tilbudet må derfor være omfattet av taushetsplikten og må kunne begrunnes konkret.

Tilbyder bes derfor om å inngi en sladdet versjon av tilbudet samt fylle inn i tabellen under. Det skal fremgå hvilke opplysninger som er sladdet, tydelig referanse til hvor aktuelle opplysninger er plassert, samt en begrunnelse for hvorfor opplistede opplysninger er underlagt taushetsplikt.

Oppdragsgiver gjør oppmerksom på at informasjon fra tilbyder bare er veiledende, da det er Oppdragsgivers selvstendige ansvar å gi korrekt innsyn. Dersom det etter tildeling blir bedt om innsyn i tilbudet vil Oppdragsgiver derfor vurdere tilbyders sladdede versjon av tilbudet og begrunnelse for sladdingen før det gis innsyn i tilbudet.

Dersom oppdragsgiver i forbindelse med tilbudsinnlevering eller innsynsbegjæringer ikke finner at sladdingen er gjennomført i henhold til overnevnte retningslinjer må tilbyder påregne å få sin versjon i retur og eventuelt begrunne omfanget av sladdingen. Dette kan medføre utsettelser og unødig ressursbruk hos Tilbyder og Oppdragsgiver. Oppdragsgiver ber derfor tilbyderne gjøre en grundig vurdering av hvilke opplysninger som skal sladdes og at den gjennomføres i henhold til overnevnte.

| **Vedlegg** | **Pkt** | **Plasseringssted** | **Tilbyders begrunnelse for hvorfor opplysningene må anses som taushetsbelagte og må unntas offentlighet.** |
| --- | --- | --- | --- |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Eksempel på utfyllelse av tabell med konkrete begrunnelser for sladdede opplysninger:

|  |  |  |  |  |
| --- | --- | --- | --- | --- |
| **Vedlegg / del av tilbud** | **Punkt** | **Plasserings-sted** | **Tilbyders begrunnelse for hvorfor opplysningene må anses som konkurransesensitive og må unntas offentlighet.** | **Lovhjemmel** |
| Kapittel 2 kvalifikasjonskrav | 2.3 | Etter overskrift på s.34- t.o.m.   s. 40 | Punktet omfatter sammensetning av maskinpark. Dette er forhold som gjennomgående er gjenstand for konkurranse, ofte også benyttet som tildelingskriterium. Tilbyder har arbeidet med å få en så riktig sammensetning som mulig på det tekniske utstyret. Dette for å optimalisere vår konkurransekraft, også i relasjon til hvilket utstyr som benyttes. Dette er følgelig informasjon om forretningsforhold som det vil være av konkurransemessig betydning å hemmeligholde. | Off.lova 13 jf fvl § 13 første ledd pkt 2).  Hele teksten er sladdet med hjemmel i off.lova § 12 bokstav c. |
| Kapittel 2 kvalifikasjonskrav | 2.4 | Etter overskrift på s.54- t.o.m. s. 54 | Punktet omfatter oppbygning og organisering av vårt kvalitetsarbeid. Dette er forhold som gjennomgående er gjenstand for konkurranse, og elementer av dette er ofte også benyttet som tildelingskriterium. Tilbyder har arbeidet med å optimalisere kvalitetsarbeidet og anser resultatet av dette som en del av våre forretningsforhold som er av betydning for vår konkurransekraft. Dette er følgelig informasjon om forretningsforhold som det vil være av konkurransemessig betydning å hemmeligholde. | Off.lova 13 jf fvl § 13 første ledd pkt 2).  Hele teksten er sladdet med hjemmel i off.lova § 12 bokstav c. |
| Kapittel 2 kvalifikasjonskrav | 2.4 | Etter overskrift på s.56- t.o.m. s. 59 | Punktet omfatter oppbygning og organisering av vårt kvalitetsarbeid. Dette er forhold som gjennomgående er gjenstand for konkurranse, og elementer av dette er ofte også benyttet som tildelingskriterium.  Tilbyder har arbeidet med optimalisere kvalitetsarbeidet anser dette som en del av våre forretningsforhold som er av betydning for vår konkurransekraft. Dette er følgelig informasjon om forretningsforhold som det vil være av konkurransemessig betydning å hemmeligholde. | Off.lova 13 jf fvl § 13 første ledd pkt 2).  Hele teksten er sladdet med hjemmel i off.lova § 12 bokstav c. |
| Kapittel 2 kvalifikasjonskrav |  | Etter overskrift på s.62- t.o.m. s. 74 | Punktet omfatter interne rutiner, ulike skjema mv utarbeidet i forbindelse med oppbygning og organisering av vårt kvalitetsarbeid. Det er lagt ned store ressurser i dette arbeidet. Dette er forhold som gjennomgående er gjenstand for konkurranse, og elementer av dette er ofte også benyttet også som tildelingskriterium. Tilbyder anser dette som en del av våre forretningsforhold som er av betydning for vår konkurransekraft. Dette er følgelig informasjon om forretningsforhold som det vil være av konkurransemessig betydning å hemmeligholde. | Off.lova 13 jf fvl § 13 første ledd pkt 2).  Hele teksten er sladdet med hjemmel i off.lova § 12 bokstav c. |
| Kapittel 2 kvalifikasjonskrav | 2.5 | s. 84 | Avtale med 3. part som bla inneholder enhetspris. | Off.lova 13 jf fvl § 13 første ledd pkt 2).  Hele teksten er sladdet med hjemmel i off.lova § 12 bokstav c. |
| Kapittel 3  Prisskjema |  |  | Sladdes i sin helhet da det inneholder enhetspriser. | Off.lova 13 jf fvl § 13 første ledd pkt 2).  Hele teksten er sladdet med hjemmel i off.lova § 12 bokstav c. |
| Kapittel 4 Redegjørelse for leveransen | 4.0 | Hele kapittelet | Med unntak av gjentagelse av teksten i malen for besvarelse og egenerklæringer, inneholder dette kapittelet beskrivelser av produksjonsmetoder, avtaler inngått med 3.parter, arbeidsavtaler og dokumentasjon som synliggjør sammensetning av team mv. Dette er informasjon som omhandler forhold som gjennomgående er gjenstand for konkurranse. Innsyn i disse dokumentene vil kunne brukes av andre til å tilpasse produksjonsmetoder mv. I en prinsipputtalelse fra justis- og beredskapsdepartementet (publisert 08.03.2011 / ref 201005859 EO KRY/OKL) fremgår at en slik risiko medfører at opplysningene er underlagt taushetsplikt.  De opplysningene som er underlagt taushetsplikt i dette kapittelet utgjør den vesentligste delen av dokumentet. Dokumentet kan følgelig unntas i sin helhet jf off.lova § 12 bokstav c. | Off.lova 13 jf fvl § 13 første ledd pkt 2).  Hele teksten er sladdet med hjemmel i off.lova § 12 bokstav c. |